Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 1 Pv 457/10/3307	Prievidza, 19.7.2013
EEČ : 2-27-118-2013

U Z N E S E N I E

Trestná vec:	obvinený XXXXX 
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Prievidza
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
od  dňa 10.4.2010 až do 17.00 h dňa 11.4.2010 v Prievidzi mal pri sebe  sušený rastlinný materiál rodu Cannabis (konope) o hmotnosti 0,4 g, ktorý obsahoval 12,5 % hmotnostných psychotropnej látky tetrahydrokanabinol (THC), čo vzhľadom na množstvo účinnej látky  THC predstavovalo 2-4 obvyklé dávky, pričom látka tetrahydrokanabinol je uvedená v I. skupine psychotropných látok podľa zákona č. 139/1998 Z.z. o omaných látkach, psychotropných látkach a prípravkoch v znení neskorších zmien a konope  je uvedené v I. skupine omamných látok podľa zákona č. 139/1998 Z.z. o omaných látkach, psychotropných látkach a prípravkoch v znení neskorších zmien.

lebo obvinený nebol v čase činu pre nepríčetnosť trestne zodpovedný

Odôvodnenie:
        Poverený príslušník OR PZ ÚJKP, odbor skráteného vyšetrovania Prievidza uznesením č. ORP-847/1-OSV-PD-2010 z 12.5.2010  vzniesol obvinenie ml. XXXXX za prečin nedovolej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zák. na tom skutkovom základe, že  od  dňa 10.4.2010 až do 17.00 h dňa 11.4.2010 v Prievidzi mal pri sebe  sušený rastlinný materiál rodu Cannabis (konope) o hmotnosti 0,4 g, ktorý obsahoval 12,5 % hmotnostných psychotropnej látky tetrahydrokanabinol (THC), čo vzhľadom na množstvo účinnej látky  THC predstavovalo 2-4 obvyklé dávky, pričom látka tetrahydrokanabinol je uvedená v I. skupine psychotropných látok podľa zákona č. 139/1998 Z.z. o omaných látkach, psychotropných látkach a prípravkoch v znení neskorších zmien a konope  je uvedené v I. skupine omamných látok podľa zákona č. 139/1998 Z.z. o omaných látkach, psychotropných látkach a prípravkoch v znení neskorších zmien.

          V rámci  skráteného  vyšetrovania bolo zadováženými dôkazmi preukázané, že obvinený ml. XXXXX  sa predmetného  skutku dopustil, avšak nebol  v čase činu pre nepríčetnosť trestne zodpovedný.

	Znaleckým  posudkom znalcov z odboru zdravotníctvo a farmácia, odvetvie psychiatria , bolo konštatované, že v čase spáchania trestného  činu obvinený trpel duševnou  chorobou - hebefrénnou schizofréniou psychóza s poruchami správania . Pre túto  duševnú chorobu  v čase činu  mohol len čiastočne rozpoznať nebezpečnosť svojho konania a nemohol ovládať svoje konanie, jeho ovládacie schopnosti boli vymiznuté. Pobyt obvineného na slobode je z psychiatrického hľadiska  v prípade neliečenia  nebezpečný pre spoločnosť . Znalci navrhujú uložiť mu ochranné  psychiatrické liečenie  ambulantnou formou. 

	Z uvedených dôvodov som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Silvia Krčová
prokurátorka